

**Ensembles Ifanc Dyfed**

Dyma fenter gyffrous i offerynwyr ifanc sy’n chwarae neu canu fel aelod o ensemble.

Mae Cerddorion Ifanc Dyfed yn cynnig cyfle i ensembles ifanc elwa o ddosbarth meistr unigol yn Ionawr 2019. Cynhelir y dosbarthiadau meistr mewn ysgol neu ysgolion ledled siroedd Caerfyrddin, Ceredigion a Phenfro, a’r nod yw rhoi cyngor ac arweiniad ar y canlynol:

 gwrando, edrych a rhyngweithio

 dehongliad cerddorol

 cydbwysedd wrth chwarae

 brawddegu, chwarae glân, a deinameg

 tiwnio a thonyddiaeth

 datblygu sgiliau llwyfannu a thechneg perfformio

Bydd y dosbarthiadau meistr dan arweiniad Rhys Taylor. Mae’n gyn enillydd Cerddor Ifanc Dyfed, ac erbyn cydnabyddir ef fel un sy'n dangos rhagoriaeth fel perfformiwr, cyfarwyddwr a chyfansoddwr yn y byd clasurol a jazz. Mae hefyd yn unawdydd ar y clarinét.

Disgwylir i bob ensemble baratoi un darn sy’n para hyd am 5 munud.

Os ydych chi'n perfformio o sgôr, dylid darparu copi ar ddiwrnod y dosbarth meistr.

**Diffiniad o Ensemble**

Rydym yn diffinio ensemble fel grŵp o **ddau\* neu fwy** o offerynwyr/cantorion sy’n perfformio heb arweinydd, gyda llinell pob aelod yn annibynnol.

\*nid yw unawdydd gyda chyfeiliant yn cael ei ystyried yn ensemble.

**Pwy all gymryd rhan?**

Mae’r dosbarth meistr yn agored i ensembles ifanc sydd a phob aelod:

 o dan 19 oed ar Fedi 1af 2019

 yn byw, neu’n derbyn addysg llawn amser, o fewn ffiniau siroedd Caerfyrddin, Ceredigion a Phenfro.

Gall yr ensemble berfformio mewn unrhyw arddull gerddorol e.e. clasurol, jazz, gwerin, blws, roc, pop, cerddoriaeth y byd.

I wneud cais am ddosbarth meistr, cwblhewch y ffurflen gais a’i e-bostio at Helen McNabb ymmdyfed@gmail.com , neu danfonwch gopi yn y post i’r cyfeiriad a nodir. Os oes gennych gwestiwn, cysylltwch â Helen.

Y dyddiad cau yw **Dydd Gwener Rhagfyr 14fed 2018.**